أمامة عواد لحرش، سميتها قبل ماتزوج أمامة عواد ، تزادت نهار 28 أبريل 1951 ف مدينة سلا، دكتورة وكاتبة متخصصة ف داكشي ديال لقضايا د صبليون و لبرطقيز و إيبيرية. وهي سفيرة د لمغريب ف لپيرو من نوفمبر 2008. طلقات عليها مجلة Maghress سميت "الدينامو المغربي" بسباب لماسيرة الجامعية النشطة. تزادت أمامة عواد عام 1951 ف عائلة كبيرة ف مدينة سلا تشتهر معروفة بالنسب ديالها ل لقراصنة ولعولاما، و دغيا ولا كايعجبها داكشي لي متعلق بإيبيريا خصوصا تقافة ديالهم. من مور ما قرا باها ف جامعة السوربون ، جمع واحد لمكتة مزيانة وغنية ف دارهم، داكشي لي خلّا أمامة تكتاشف جواهر لأدب لفرانساوي. ف عام 1988، ولات دكتورا دولة ف لآداب إيبيريا وإيبيريا د ميريكان ف جامعة نانتير (باريز X) ، من بعد ولات أوستادة ديال سوپيريور من عام 1992. دارت بزاف ددورات ف لأدب ولحاضارة دصبليون و ميريكان لاتينية ف قسم اللوغة لإسبانية ف لافاك دلآداب والعلوم الإنسانية ف جامعة محمد الخامس - أݣدال ف الرباط. وهي عضو ف بزاف ديال لجمعيات ولمؤسسات لي عندها علاقة بالعالم صبليوني وميريكان للاتينية، و حتّى ف لجنة ابن رشد لمغربية صبليونية وللجنة لمشروكة بين الجامعات المغربية الصبليونية.